ᱛᱤᱵᱤᱞᱤᱥᱤ
ᱛᱤᱵᱤᱞᱤᱥᱤ (English: /təbɪˈliːsi, təˈbɪlɪsi/ tə-bih-LEE-see, tə-BIL-ih-see;[6] Georgian: თბილისი [tʰbilisi] (About this soundlisten)), ᱫᱚ ᱡᱚᱨᱡᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱠᱩᱨᱟ ᱜᱟᱰᱟ ᱟᱲᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫᱴᱮᱱ ᱥᱚᱦᱚᱨ ᱠᱟᱱᱟ ᱾ ᱱᱚᱸᱰᱮ ᱯᱨᱟᱭ ᱑᱕ ᱞᱟᱠᱷ ᱢᱟᱹᱱᱢᱤ ᱢᱮᱱᱟᱜ ᱠᱚᱣᱟ ᱾
ᱮᱥᱤᱭᱟ ᱟᱨ ᱤᱣᱨᱳᱯ ᱨᱮᱱᱟᱜ ᱛᱟᱞᱟ ᱨᱮ ᱜᱷᱟᱸᱡᱮᱲᱛᱮ ᱱᱚᱣᱟ ᱥᱚᱦᱚᱨ ᱢᱮᱱᱟᱜ ᱠᱷᱟᱹᱛᱤᱨ ᱟᱨ ᱥᱤᱞᱠ ᱨᱳᱰ ᱠᱷᱚᱱ ᱥᱩᱨ ᱠᱷᱟᱹᱛᱤᱨ ᱱᱟᱜᱟᱢ ᱨᱮ ᱛᱤᱵᱤᱞᱤᱥ ᱫᱚ ᱮᱴᱟᱜ ᱠᱚ ᱴᱷᱮᱱ ᱟᱹᱰᱤᱜᱮ ᱧᱩᱛᱩᱢᱟᱱ ᱡᱟᱜᱟ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱱᱟᱱᱟᱦᱩᱱᱟᱹᱨ ᱵᱟᱹᱱᱤᱡ ᱯᱨᱚᱠᱚᱞᱯᱚ ᱨᱮᱱᱟᱜ ᱤᱫᱤᱟᱹᱜᱩ ᱦᱤᱥᱟᱹᱵᱛᱮ ᱟᱹᱰᱤᱜᱮ ᱡᱟᱹᱨᱩᱲᱟᱱ ᱠᱟᱱᱟ ᱾
ᱱᱟᱜᱟᱢ ᱞᱮᱠᱟᱛᱮ ᱛᱤᱵᱤᱞᱤᱥᱤ ᱨᱮ ᱫᱚ ᱱᱟᱱᱟᱦᱩᱱᱟᱹᱨ ᱟᱹᱨᱤᱪᱟᱹᱞᱤ ᱟᱨ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱠᱚᱣᱟᱜ ᱵᱟᱥ ᱛᱷᱟᱱ ᱠᱟᱱᱟ ᱾ ᱮᱱᱨᱮᱦᱚᱸ ᱱᱚᱸᱰᱮ ᱫᱚ ᱥᱟᱢᱟᱝ ᱚᱨᱛᱷᱚᱰᱚᱠᱥ ᱤᱥᱟᱹᱭ ᱢᱟᱹᱱᱢᱤ ᱠᱚ ᱡᱟᱹᱥᱛᱤ ᱜᱮᱭᱟ ᱾
ᱧᱩᱛᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱛᱤᱵᱤᱞᱤᱥᱤ ᱧᱩᱛᱩᱢ ᱫᱚ ᱢᱟᱨᱮ ᱡᱚᱨᱡᱤᱭᱟ ᱛ'ᱵᱤᱞᱤᱥᱤ (თბილისი), ᱟᱨ ᱛᱟᱭᱚᱢ ᱫᱟᱨᱟᱢ ᱴᱤᱯᱞᱤ (თბილი, "ᱞᱚᱞᱚ") ᱟᱹᱲᱟ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱛᱤᱵᱤᱞᱤ ᱥᱮ ᱛᱤᱵᱤᱞᱤᱥᱤ ᱨᱮᱱᱟᱜ ᱟᱥᱚᱞ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱩᱨᱜᱩᱢ ᱡᱟᱜᱟ ᱾
᱑᱙᱓᱖ ᱥᱮᱨᱢᱟ ᱫᱷᱟᱹᱵᱤᱡ ᱱᱚᱣᱟ ᱡᱟᱜᱟ ᱨᱮᱱᱟᱜ ᱧᱩᱛᱩᱢ ᱫᱚ ᱤᱝᱨᱮᱡᱤ ᱛᱮ ᱛᱟᱸᱦᱮᱸᱠᱟᱱᱟ᱾ ᱮᱴᱟᱜ ᱯᱟᱹᱨᱥᱤ ᱠᱚᱛᱮ ᱫᱚ ᱴᱤᱯᱷᱞᱤᱥ ᱟᱨ ᱡᱚᱨᱡᱤᱭᱟ ᱯᱟᱹᱨᱥᱤ ᱛᱮ ᱴᱤᱯᱞᱤᱥᱤ (ტფილისი) ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱟᱹᱦᱤᱞ ᱵᱨᱳᱸᱡᱽ ᱡᱩᱜᱽ ᱟᱨ ᱯᱟᱣᱞᱤᱣᱳᱞᱤᱛᱷᱤᱠᱡᱩᱜᱽ ᱨᱮᱱᱟᱜ ᱫᱷᱤᱨᱤ ᱨᱮᱱᱟᱜ ᱪᱤᱱᱦᱟᱹ ᱠᱩ ᱞᱮᱠᱟᱛᱮ ᱫᱤᱜᱷᱳᱢᱤ ᱥᱚᱦᱚᱨᱛᱚᱞᱤᱨᱮ ᱛᱤᱵᱤᱞᱤᱥᱤ ᱠᱳᱣᱟᱜ ᱵᱟᱥ ᱛᱟᱸᱦᱮᱸᱠᱟᱱᱟ᱾ ᱵᱨᱳᱸᱡᱽ ᱡᱩᱜᱽ ᱨᱮᱱᱟᱜ ᱢᱩᱪᱟᱹᱫ ᱟᱨ ᱢᱮᱬᱦᱮᱫ ᱡᱩᱜᱽ ᱨᱮᱱᱟᱜ ᱮᱛᱦᱚᱵ ᱥᱮᱡ ᱱᱚᱣᱟ ᱫᱚ ᱠᱚᱠᱮᱥᱟᱥ ᱠᱳᱣᱟᱜ ᱡᱚᱛᱚᱠᱷᱚᱱ ᱞᱟᱹᱴᱩ ᱵᱟᱥ ᱛᱟᱸᱦᱮᱸᱠᱟᱱᱟ᱾
ᱮᱥᱤᱭᱟ ᱟᱨ ᱤᱣᱨᱳᱯ ᱨᱮᱱᱟᱜ ᱛᱟᱞᱟ ᱨᱮᱱᱟᱜ ᱡᱟᱜᱟ ᱠᱷᱟᱹᱛᱤᱨ ᱱᱚᱣᱟ ᱫᱚ ᱟᱹᱰᱤ ᱧᱩᱛᱩᱢᱟᱱ ᱡᱟᱜᱟ ᱛᱟᱸᱦᱮᱸᱠᱟᱱᱟ᱾ ᱚᱱᱟ ᱠᱟᱨᱚᱱᱛᱮ ᱨᱳᱢᱟᱱ ᱥᱟᱢᱨᱟᱡᱡᱚ, ᱯᱟᱨᱛᱷᱤᱭᱟ, ᱥᱟᱥᱟᱱᱤᱰ ᱯᱟᱨᱥᱤᱭᱟ, ᱟᱨᱚᱵᱠᱩ, ᱵᱟᱭᱡᱮᱹᱱᱴᱟᱭᱤᱱ ᱥᱟᱢᱨᱟᱡᱡᱚ ᱟᱨ ᱥᱮᱹᱞᱡᱩᱠ ᱛᱩᱨᱠᱤ ᱮᱢᱟᱱ ᱛᱮᱭᱟᱜ ᱠᱩ ᱵᱷᱤᱛᱨᱤᱨᱮ ᱫᱟᱲᱮ ᱩᱫᱩᱜ ᱨᱮᱱᱟᱜ ᱢᱤᱫᱴᱮᱱ ᱡᱟᱜᱟ ᱛᱟᱸᱦᱮᱸᱠᱟᱱᱟ᱾
᱕᱗᱐ ᱥᱟᱭ ᱥᱮᱨᱢᱟ ᱠᱷᱚᱱ ᱖᱒᱗ ᱥᱮᱨᱢᱟ ᱫᱷᱟᱹᱵᱤᱡ ᱯᱟᱨᱥᱤᱭᱟᱱ ᱠᱩ ᱱᱚᱣᱟ ᱡᱟᱜᱟ ᱠᱩ ᱥᱟᱥᱚᱱ ᱟᱠᱟᱫᱟ ᱡᱚᱛᱚᱠᱷᱚᱱ ᱫᱷᱟᱹᱵᱤᱡ ᱵᱟᱭᱡᱮᱹᱱᱴᱟᱭᱤᱱ ᱥᱮᱹᱱᱟ ᱠᱩ ᱱᱚᱣᱟ ᱵᱟᱹᱠᱩ ᱫᱚᱠᱷᱚᱞ ᱟᱠᱟᱫ ᱛᱟᱸᱦᱮᱸᱱᱟ᱾ ᱗᱓᱖-᱗᱓᱘ ᱥᱮᱨᱢᱟ ᱵᱷᱤᱛᱨᱤᱨᱮ ᱟᱨᱚᱵ ᱠᱚ ᱱᱚᱸᱰᱮ ᱠᱩ ᱵᱚᱞᱚᱭᱱᱟ ᱟᱨ ᱠᱩ ᱫᱚᱠᱷᱚᱞ ᱠᱮᱫᱟ᱾ ᱗᱖᱔ ᱥᱮᱨᱢᱟ ᱥᱮᱡ ᱛᱤᱵᱤᱞᱤᱥᱤ ᱡᱚᱠᱷᱚᱱ ᱟᱨᱚᱵ ᱠᱳᱣᱟᱜ ᱫᱚᱠᱷᱚᱞ ᱨᱮᱜᱮ ᱛᱟᱸᱦᱮᱸᱠᱟᱱᱟ ᱩᱱ ᱡᱚᱠᱷᱚᱡ ᱜᱮ ᱵᱟᱭᱡᱮᱹᱱᱴᱟᱭᱤᱱ ᱠᱷᱚᱡᱟ ᱴᱷᱮᱱ ᱠᱩ ᱦᱟᱨᱟᱣ ᱞᱮᱱᱟ᱾ ᱛᱤᱵᱤᱞᱤᱥᱤᱛᱮ ᱟᱨᱚᱵ ᱠᱳᱣᱟ ᱥᱟᱥᱚᱱ ᱑᱐᱕᱐ ᱫᱷᱟᱹᱵᱤᱡ ᱴᱤᱠᱟᱹᱣ ᱛᱟᱸᱦᱮᱸᱠᱟᱱᱟ᱾ ᱑᱐᱖᱘ ᱥᱮᱡ ᱛᱩᱨᱠᱤ ᱥᱟᱥᱚᱱ ᱨᱮ ᱱᱚᱣᱟ ᱥᱚᱦᱚᱨ ᱫᱚᱠᱷᱚᱞ ᱞᱮᱱᱟ᱾
ᱤᱱᱟᱹ ᱛᱟᱭᱚᱢ ᱢᱚᱝᱜᱚᱞ ᱥᱟᱥᱚᱱ, ᱤᱨᱟᱱᱤ ᱥᱟᱥᱚᱱ, ᱨᱟᱥᱤᱭᱟ ᱥᱟᱥᱚᱱ ᱟᱨ ᱢᱩᱪᱟᱹᱫᱨᱮ ᱥᱳᱵᱷᱤᱭᱮᱛ ᱥᱟᱥᱚᱱ ᱛᱟᱸᱦᱮᱸᱠᱟᱱᱟ᱾ ᱥᱳᱵᱷᱤᱭᱮᱛ ᱤᱣᱱᱤᱭᱚᱱ ᱨᱟᱹᱯᱩᱫ ᱛᱟᱭᱚᱢ ᱱᱚᱣᱟ ᱥᱚᱦᱚᱨᱨᱮ ᱟᱨᱦᱚᱸ ᱞᱟᱹᱲᱦᱟᱹᱭ ᱡᱷᱟᱜᱽᱲᱟ ᱰᱷᱤᱨ ᱞᱮᱱᱟ᱾
ᱚᱛᱱᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱛᱤᱵᱤᱞᱤᱥᱤ ᱫᱚ ᱠᱚᱧᱮ ᱠᱚᱠᱮᱥᱟᱥ ᱨᱮ ᱔᱑°᱔᱓' ᱮᱛᱚᱢ ᱚᱠᱠᱷᱟᱝᱥᱚ ᱟᱨ ᱔᱔°᱔᱗' ᱥᱟᱢᱟᱝ ᱫᱨᱟᱜᱷᱤᱢᱟᱝᱥᱚ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱟᱛᱠᱳᱣᱟᱨᱤ ᱜᱟᱰᱟ ᱟᱲᱮᱨᱮ ᱥᱟᱢᱟᱝ ᱡᱚᱨᱡᱤᱭᱟ ᱨᱮ ᱢᱮᱱᱟᱜᱼᱟ᱾ ᱫᱚᱨᱮᱭᱟ ᱠᱷᱚᱱ ᱱᱚᱣᱟ ᱥᱚᱦᱚᱨ ᱫᱚ ᱓᱘᱐-᱗᱗᱐ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾
ᱢᱟᱹᱱᱢᱤ ᱟᱨ ᱟᱹᱨᱤᱪᱟᱹᱞᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱭᱢᱟ ᱨᱚᱠᱚᱢ ᱟᱹᱨᱤᱪᱟᱹᱞᱤ ᱨᱮᱱ ᱢᱟᱹᱱᱢᱤ ᱱᱚᱣᱟ ᱥᱚᱦᱚᱨ ᱨᱮ ᱢᱮᱱᱟᱜ ᱠᱳᱣᱟ᱾ ᱱᱚᱸᱰᱮ ᱫᱚ ᱘᱙% ᱡᱚᱨᱡᱤᱭᱟᱱ ᱠᱩ ᱥᱟᱶ ᱟᱨᱢᱮᱱᱤᱭᱟᱱ, ᱨᱟᱥᱤᱭᱟᱱ, ᱟᱡᱟᱨᱵᱟᱭᱡᱟᱱᱤᱭᱳ ᱠᱩ ᱦᱚᱸ ᱥᱟᱸᱜᱮ ᱜᱮ ᱢᱮᱱᱟᱜ ᱠᱳᱣᱟ᱾ ᱤᱱᱟᱹ ᱥᱟᱶ ᱥᱟᱶ ᱳᱥᱤᱭᱮᱥᱤᱭᱟᱱ, ᱟᱵᱠᱷᱟᱡᱤᱭᱟᱱ, ᱤᱣᱠᱨᱮᱱᱤᱭᱳ, ᱜᱨᱤᱠ, ᱡᱟᱨᱢᱟᱱ, ᱤᱦᱩᱫᱤ, ᱮᱥᱛᱚᱱᱤᱭᱟᱱ, ᱠᱩᱨᱫᱤ, ᱟᱥᱮᱨᱤᱭᱟᱱ, ᱤᱭᱟᱡᱤᱫᱤᱥ ᱮᱢᱟᱱᱛᱮᱱᱠᱩ ᱟᱭᱢᱟ ᱞᱮᱠᱟᱱ ᱡᱟᱹᱛᱤ ᱠᱩ ᱢᱮᱱᱟᱜ ᱠᱳᱣᱟ᱾
ᱛᱤᱵᱤᱞᱤᱥᱤᱥ ᱨᱮᱱ ᱙᱕% ᱢᱟᱹᱱᱢᱤᱫᱚ ᱡᱚᱨᱡᱤᱭᱟᱱ ᱚᱨᱛᱷᱚᱰᱚᱠᱥ ᱪᱟᱨᱪ ᱨᱮᱱᱟᱜ ᱫᱷᱚᱨᱚᱢ ᱠᱚ ᱯᱟᱸᱡᱟᱭᱟ᱾ ᱤᱱᱟᱹ ᱥᱟᱶ ᱤᱥᱞᱟᱢ, ᱤᱦᱩᱫᱤ ᱟᱨ ᱮᱴᱟᱜ ᱤᱥᱟᱹᱭ ᱫᱷᱚᱨᱚᱢ ᱨᱮᱱ ᱢᱟᱹᱱᱢᱤ ᱠᱚ ᱦᱚᱸ ᱢᱮᱱᱟᱜ ᱠᱳᱣᱟ᱾
ᱠᱟᱹᱣᱰᱤ ᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱚᱨᱡᱤᱭᱟ ᱨᱮᱱᱟᱜ ᱢᱳᱴ ᱡᱤᱰᱤᱯᱤ ᱨᱮᱱᱟᱜ ᱘᱘ ᱵᱷᱟᱜᱽ ᱜᱮ ᱱᱚᱣᱟ ᱥᱚᱦᱚᱨ ᱠᱷᱚᱱ ᱡᱳᱜᱟᱱ ᱦᱩᱭᱩᱜᱼᱟ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱷᱮᱰᱟᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Population by regions". NATIONAL STATISTICS OFFICE OF GEORGIA. Retrieved 15 ᱡᱟᱱᱩᱣᱟᱨᱤ 2019.
- ↑ "Mayor of Tbilisi". Tbilisi City Hall. Retrieved 20 ᱱᱚᱵᱷᱮᱢᱵᱚᱨ 2017.
- ↑ "Statistics of Tbilisi Region". National Statistics Office of Georgia. Retrieved 22 ᱡᱩᱞᱟᱭ 2018.
- ↑ http://geostat.ge/index.php?action=page&p_id=119&lang=eng
- ↑ https://globaldatalab.org/shdi/shdi/GEO/?interpolation=0&extrapolation=0&nearest_real=0&years=2017
- Pages with non-numeric formatnum arguments
- ᱨᱟᱹᱯᱩᱫ ᱨᱮᱫ ᱡᱚᱱᱚᱲᱠᱩ ᱥᱟᱞᱟᱫ ᱥᱟᱦᱴᱟᱠᱚ
- Wikipedia page with obscure country or subdivision
- Coordinates on Wikidata
- All articles with unsourced statements
- Articles with unsourced statements from August 2018
- Articles with invalid date parameter in template
- ᱮᱥᱤᱭᱟ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱙
- Pages with maps
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn nno_Latn eng_Latn eng_Latn sat_Olck eng_Latn knc_Latn eng_Latn eng_Latn hne_Deva sat_Olck eng_Latn